cyanic-selkie/wikianc huggingface dataset:
Mikrobiološka genetika
Proučavani organizmi u mikrobnoj genici
thumb|300px|Bakterije su klasificirane prema obliku. Bakterije na ovoj planeti postoje oko 3,5 milijardi  godina, a  obično se klasificiraju prema obliku. Bakterijska genetika proučava mehanizme skladištenja i transfera njihove genetičke informacije, njihove  hromosome, plazmide, transpozone i  fage. Archaea je domen  prokariotskih jednoćelijskih organizama, koji su evoluirali u proteklih oko četiri milijarde godina. Iako imaju zajedničkog pretka sa bakterijama, mnogo su bliži eukariotima nego baktrijame. Neke arheje su u mogućnosti da opstanu u  ekstremnim okruženjima, što omogućava višestruku primjrnu i oblasti   genetike. Jedan od takvih aplikacija je upotreba njihovih enzima, što je  bolje za  preživljavanje u  teškim uvjetima in vitro.
Gljive mogu biti i višećelijski i jednoćelijski organizmi, a od ostalih mikroba ih razdvaja  način pribavljenja hranljivih tvari. One luče enzime u svoje okruženje koji razlažu organske materije. Genetika gljiva u istraživanjima upotrebljava kvasac i končaste gljive kao modelne organizme za eukariote, uključujući  ćelijski ciklus regulaciju, strukturu  hromatina i regulaciju gena.
Virusi su kapsidno-kodirajući organizmi koji su građeni od proteina i nukleinskih kiselina  koje se  mogu samostalno sastaviti nakon replikacije u ćeliji  domaćina,  pomoću replikacijskih mehanizama  domaćina. U naučnoj zajednici postoji neslaganje o tome da li  su virusi  živa bića, uglavnom  zbog nedostatka ribosoma. Razumijevanje virusnog genoma  je važno,  ne samo za studije u genetici, već  i za razumijevanje njihovih patogenih svojstava.
Primjena mikrobne genetike
Mikroorganizmi su idealni za biohemijske i genetičke studije i  imali su  ogroman doprinos u ovim oblastima nauke, kao što ie  pružanje informacija o genetičkom kodu i  regulaciji genske aktivnosti. Jacques Monod i François Jacob koristili su Escherichia coli, vrstu bakterija, u cilju razvoja operonskog  modela ekspresije gena, koji u osnovi poznavanja  ekspresije i regulacije djlovanja  gena.. Osim toga, nasljedni procesi mikroorganizama su slični onima u višećelijskim organizmima, što  omogućava istraživačima da se prikupe informacije o ovom procesu.
Još jedna bakterija koja je imala veliki doprinos na polju genetike je Thermus aquaticus , koja  koja podnosi visoke temperature. Iz ovog mikroba je izoliran enzim  Taq polimeraza, koji se sada koristi u moćnim eksperimentalnim tehnikama, kao što je polimerazna lančana reakcija (PCR). Razvoj tehnologije rekombinantne DNK pomoću bakterija je dovelo do rađanja modernog genetičkog inženjerstva i biotehnologije. Koristeći mikrobi, su razvijeni se protokoli za ugradnju  poznatig  gena u bakterijske  plazmid e, iskoristivši njihovu  brzu reprodukciju, za  instaliranje biofabrika  za gene  od interesa. Takve genetički modificirane bakterije mogu proizvesti farmaceutske proizvode, kao što su insulin, hormon rasta, interferon i faktori zgrušavanja krvi. Mikrobi mogu sintetizirati različite enzime za industrijske aplikacije, kao što su fermentiranje  hrane, reagensi za  laboratorijski testove i mliječne  proizvode  (kao što je  renin), pa čak i odjeću (kao što je  Trichoderma,  gljiva čiji enzim se koristi da bi se  farmerke  „pjeskarile“ i dobile  izgled ispranosti).
FGFR2
Protein kodiran ovim genom član je porodice receptori faktora rasta fibroblasta, gdje je aminokiselinska sekvenca visoko konzervirana između članova i tokom evolucije. Članovi porodice FGFR međusobno se razlikuju po afinitetima prema ligandima i tkivnoj raspodjeli. Reprezentativni protein pune dužine sastoji se od vanćelijske regije, sastavljene od tri imunoglobulinska domena, jednog hidrofobnog segmenta koji pokriva membranu i domena citoplazmatske tirozin-kinaze. Vanćelijski dio proteina stupa u interakciju s faktorima rasta fibroblasta, pokrećući kaskadu nizvodnih signala, što na kraju utiče na mitogenezu i diferencijaciju. Ovaj član porodice je receptor visokog afiniteta za kiseli, bazni i/ili keratinocitni faktor rasta, ovisno o izoformama.
Aminokiselinska sekvenca
Dužina polipeptidnog lanca je 821 aminokiselina, а molekulska težina 92.025 Da.
Funkcija
FGFR2 ima važnu ulogu u razvoju embriona i obnavljanju tkiva, posebno kostiju i krvnih žila. Kao i ostali članovi porodice receptora faktora rasta fibroblasta, i ovi receptori signaliziraju vezanjem na njihovu ligandsku i dimernu izolaciju (uparivanje receptora), što uzrokuje da domeni tirozin-kinaze iniciraju kaskadu unutarćelijskih signala. Na molekulnom nivou, ovi signali posreduju diobu ćelija, rast i diferencijaciju.
Interakcije
Pokazalo se da receptor 2 za faktor rasta fibroblasta stupa u interakciju sa FGF1.
prerađene izoforme, međutim, razlikuju se u vezivanju:
These differences in binding are not surprising, since FGF ligand is known to bind to the second and third immunoglobulin domain of the receptor.
Ove razlike u vezivanju ne iznenađuju, budući da je poznato da se FGF ligand veže za drugu i treću domenu imunoglobulina receptora.
Rak
Misens mutacije FGFR2 nađene su u raku endometrija i melanomima.
Kao cilj lijekova
AZD4547 je inhibitor tirozin-kinaze koji cilja FGFR1-3. Pokazao je rane dokaze o efikasnosti kod pacijenata sa rakom želuca sa visokim nivoom pojačanja FGFR2 (Cancer Discovery 2016). FPA144 je monoklonsko antitijelo koje se veže za FGFR2b (oblik FGFR2) i sprječava vezivanje određenih FGF-a. U 2014. godini započelo je kliničko ispitivanje liječenja tumora želuca koji prekomjerno izražavaju FGFR2b. Drugi pristup ciljanja FGFR2 je upotreba alosternih inhibitora. Alofanib je novi prvi u klasi alosternih inhibitora FGFR2 male molekule. Veže se na vanćelijsko područje FGFR2 i ima inhibitorni učinak na fosforilaciju induciranu FGF2. Glavne prednosti alosternih inhibitora su visoka selektivnost i niska toksičnost (Tsimafeyeu et al., ESMO Asia 2016]. Protokol kliničke studije faze Ib odabran je za ECCO-AACR-EORTC-ESMO radionicu o metodama u kliničkom istraživanju raka, poznatiju kao 'Flimsova radionica', a klinička studija sigurnosti i preliminarne učinkovitosti alofaniba bit će pokrenuta početkom 2017.
Mutacije
Mutacije FGFR2 povezane su sa kraniosinostoznim sindromima, koji su malformacije lobanje uzrokovane preranom fuzijom lobanjskih šavova i drugim obilježjima bolesti prema samoj mutaciji. Analiza hromosomskih anomalija kod pacijenata dovela je do identifikacije i potvrde FGFR2 kao uzroka rascjepa usne i/ili nepca. Na molekuskom nivou, mutacije koje utiču na FGFR2IIIc povezane su sa značajnim promjenama u osteoblastmoj proliferaciji i diferencijaciji. Smatra se da je promjena signalizacije FGFR2 u osnovi sindroma kraniosinostoze. Do danas postoje dva mehanizma promijenjene signalizacije FGFR2. Prvi je povezan s konstitutivnom aktivacijom FGFR-a, gdje receptor FGFR2 uvijek signalizira, bez obzira na količinu FGF-liganda. Ovaj mehanizam se nalazi kod pacijenata sa Crouzonovim i Pfeifferovim sindromom. Drugi, koji je povezan s Apertovim sindromom, je gubitak specifičnosti izoforme FGFR2, što rezultira vezanjem receptora za FGF-ove za koje se normalno ne veže.
Rezultati nogometne reprezentacije Slovenije u kvalifikacijama za Evropsko prvenstvo
Nogometna reprezentacija Slovenije je u svojoj dosadašnjoj historiji nastupila šest puta u kvalifikacijama za Evropsko prvenstvo u kojim je uspjela ostvariti jedan plasman na Evropsko prvenstvo 2000. godine. Nakon što su zauzeli drugo mjesto u grupi u dodatnom baražu Slovenija je bila uspješnija od Ukrajine te se prvi put u svojoj historiji kvalificirala na Evropsko prvenstvo.
Popis stanovništva u Srbiji 2011 (Nova Varoš)
Po popisu stanovništva, domaćinstava i stanova 2011. u Srbiji, koji je proveden od 1. do 15. oktobra 2011, u općini Nova Varoš živjelo je ukupno 16638 stanovnika, što predstavlja 0,23% od ukupnog broja stanovnika Srbije, odnosno 5,81% od od ukupnog broja stanovnika Zlatiborskog okruga. Popis stanovništva provoden je na temelju Zakona o popisu stanovništva, domaćinstava i stanova u 2011. Godini ("Službeni glasnik RS", br. 104/09 i 24/11).
Starosna piramida
Od ukupnog broja stanovnika u općini Nova Varoš bilo je 8.274 (49,73%) muškaraca i 8.364 (50,27%) žena, što predstavlja omjer muškaraca i žena 989:1000. Prosječna starost stanovništva bila je 44,8 godina, muškaraca 43,7 godina, a žena 45,8 godina. Udio osoba starijih od 18 godina je 84,6% (14.075), kod muškaraca 84,7% (7.005), a kod žena 84,5% (7.070).
Katalonsko otvaranje
Katalonsko otvaranje je šahovsko otvaranje u kojem bijeli primjenjuje kombinaciju Daminog gambita i Rétijevog otvaranja: igra d4 i c4, a zatim izvlači lovca bočno, na g2. Uobičajeni početni niz poteza je: iako do ovog otvaranja može doći iz mnogo različitih redoslijeda poteza (vidi članak "Transpozicija").
Crni na izboru ima 2 glavna pristupa. U Otvorenoj katalonki igra i zatim može pokušati zadržati pješaka potezom ili ga može vratiti kako bi dobio na vremenu za razvoj svoje igre. U Zatvorenoj katalonki crni ne uzima na c4; njegova igra može neko vrijeme biti zagušena, ali je prilično solidna.
Historija
Zahvaljujući tome što ga je igrao Vladimir Kramnik, Katalonsko otvaranje privuklo je dosta pažnje velemajstora posljednjih godina. Drugi poznati primjer upotrebe ovog otvaranja dali su Kasparov i Korčnoj u polufinalu Turnira kandidata u Londonu 1983 (gdje se određivalo ko će izazvati Karpova za titulu svjetskog prvaka): u 5 od 11 partija ovog meča igrano je Katalonsko otvaranje. Kramnik ga je također igrao 3 puta na SP-u 2006, a Anand 4 puta na SP-u 2010; u oba slučaja protivnik je bio Topalov i bijeli je u oba slučaja na kraju imao 2 boda više od crnog.
Otvaranje je dobilo ime po španskoj regiji Kataloniji nakon što su organizatori turnira u Barceloni 1929. zamolili Saviellyja Tartakowera da izumi novu varijantu u počast šahovskoj historiji ove regije. Međutim, ono je igrano i nekoliko puta prije Tartakowera. Npr, partija Réti–Leonhardt, igrana u Berlinu 1928, transponirala se u Otvorenu katalonku.
2004. godine Ruben Felgaer osvojio je turnir održan povodom obilježavanja 75. godišnjice spomenutog turnira u Barceloni ostavivši iza sebe velemajstore Korčnoja, Marina, Comasa i Moskaljenka te intermajstora Granadosa. Sve partije na ovom turniru, koji je također održan u Barceloni, počele su potezima:
Otvorena katalonka, Klasična varijanta
Ova varijanta počinje potezima:
Sloj sesije
Sloj sesije jeste peti OSI referentnog modela. Kao što i sam naziv sloja kaže, ovaj sloj je zadužen za uspostavljanje i održavanje sesije između pokrenutih programa na predajnoj i prijemnoj strani. Protokoli sloja sesije imaju funkciju da razmijene podatke o uspostavljanju komunikacije, da održavaju komunikaciju aktivnom, ako je potrebno (u slučaju prekida) da je ponovo uspostave i na kraju da je završe.
Vitorog
Vitorog je planina u Bosni i Hercegovini sa najvišim vrhom od 1.907 m nadmorske visine. Nalazi se na tromeđi općina Glamoč, Kupres i Šipovo i predstavlja jednu od tačaka granice između bosanskohercegovačkih geografskih regija Bosne i Hercegovine.
Karakteristike
Nalazi se na u centralnom dijelu planinskog lanca Dinarida, a s obzirom na to da je na granici dvije regija klimatski različitih, na njegovom vrhu miješaju se uticaji kontinentalne i sredozemne klime. Planina je bogata raznovrsnim biljnim i životinjskim svijetom. Unutar planine nalazi se Vaganska pećina.
Chenopodioideae
Chenopodioideae je potporodica u porodici Amaranthaceae, cvjetnica  u redu Caryophyllales, razred Magnoliopsida, divizija Tracheophyta.. Imenovana je po tipskom rodu Chenopodium.
Amaranthaceae su se donedavno smatrale porodicom Chenopodiaceae, a sada je preklasificirana, na osnovu rezultata genetičkih istraživanja, koji ukazuju na to da je monofiletska s preostalim potporodicama amarantacea. Obuhvata oko 1.400 vrsta iz oko stotinu rodova.
Ove lobode su obično zeljaste biljke (osim nekih grmova i penjačica), a relativno su česte u svim regijama svijeta.
Među najpoznatijim henopodioidima mogu se spomenuti rodovi i vrste:
Gornji Bjelovac
Gornji Bjelovac je naseljeno mjesto u sastavu općine Donji Kukuruzari, Sisačko-moslavačka županija, Republika Hrvatska.
Stanovništvo
Napomena: ''Vidi napomenu kod naselja Donji Bjelovac. Od 1910. do 1931. sadrži podatke za naselje Kostreši Bjelovački, a od 1857. do 1931. podatke za bivše naselje Bjelovac.''
Popis 1991.
Na popisu stanovništva 1991. godine, naseljeno mjesto Gornji Bjelovac je imalo 141 stanovnika, sljedećeg nacionalnog sastava:
Popis 1910.
Napomena: Iskazano zajedno sa naseljima Donji Bjelovac i Kostreši Bjelovački.
Popis stanovništva u Hrvatskoj 1991 (Metković)
Popis stanovništva u Hrvatskoj je izvršen u martu 1991. godine, kao dio Popisa stanovništva u Jugoslaviji. Po popisu stanovništva na površini od 279 km2 1991. godine u općini Metković živjelo je 22.818 stanovnika raspoređenih u 39 naseljenih mjesta.
Nacionalni sastav po naseljenim mjestima, 1991.
Apsolutna etnička većina:
Relativna etnička većina:
bez stanovništva: (2)
Stubičke Toplice
mini|280px|Stubičke Toplice, rimokatolička kapela "Sv. Katarina" Stubičke Toplice su naseljeno mjesto i općina u Hrvatskoj, u Krapinsko-zagorskoj županiji.
Stanovništvo
Na popisu stanovništva 2011. godine, općina Stubičke Toplice je imala 2.805 stanovnika, od čega u samim Stubičkim Toplicama 1.845.
Općina Stubičke Toplice
Napomena: ''Nastala iz stare općine Donja Stubica. Od 1857. do 1981. dio podataka sadržan je u gradu Oroslavju.''
Stubičke Toplice (naseljeno mjesto)
Napomena: ''Iskazuje se od 1890. Do 1948. kao dio naselja. Od 1857. do 1953. sadrži podatke za bivše naselje Kapelšćak koje je tih godina odvojeno iskazivano. U 1991. povećano pripajanjem dijela područja naselja Andraševec (grad Oroslavje), u kojemu su sadržani podaci pripojenog dijela do 1981.''
Popis 1991.
Na popisu stanovništva 1991. godine, naseljeno mjesto Stubičke Toplice je imalo 1.577 stanovnika, sljedećeg nacionalnog sastava:
Lokalni izbori u Bosni i Hercegovini 2016 (Trnovo, RS)
Općinski izbori za izbor načelnika i za 13 članova Općinskog vijeća općine Trnovo (RS) održani su 2. oktobra 2016. godine. Izbori su održani na 4 biračka mjesta, a pravo glasa imalo je 1.342 glasača. Glasati se moglo izlaskom na biračko mjesto, preko mobilnih timova i poštom.
Načelnik
Na izborima za načelnika izašlo je ukupno 1.109 glasača (82,63% od ukupnog broja), a od toga je 1.083 (97,66%) glasova bilo važećih, te 26 (2,34%) nevažećih. Sa ukupno 563 glasova (51,99%) za načelnika izabra je Goran Vujičić, član Saveza nezavisnih socijaldemokrata (SNSD).
Općinsko vijeće
Na izborima za Općinsko vijeće izašlo je ukupno 1.109 glasača (82,63% od ukupnog broja), a od toga je 1.089 (98,2%) glasova bilo važećih, te 20 (1,8%) nevažećih. Birano je ukupno 13 članova Vijeća, te su oni izabrani po broju osvojenih glasova po listama, dok je odabir predstavnika iz pojedine partije, vršen po najvećem broju glasova. Najviše glasova dobio je Savez nezavisnih socijaldemokrata 426 (39,12% od ukupnog broja važećih glasova).
Annabelle 1
Annabelle 1 američki je horor film koji je režirao John R. Leonetti, a priču filma je napisao Gary Dauberman. Producent je Peter Safran i James Wan. Ovo je drugi film serijala Prizivanje. Priča filma počinje tako da su Ed i Lorraine Warren počeli da govore o lutki po imenu Annabelle, u kojoj je natprirodno biće demon. Uloge tumače Annabelle Wallis, Ward Horton i Alfre Woodard.
Annabelle film dobio je negativne kritike, od kojih su se mnogi osjećali inferiornim u odnosu na film prije ovog, ali film je dobio veliku zaradu od preko 257, 6 miliona dolara širom svijeta. Producijski budžet je iznosio 6, 5 miliona dolara.
Sljedeći film Annabelle 2 objavljen je 11. augusta 2017. godine, i nastavak još jednog Annabelle 3 filma je objavljen 26. juna 2019. godine.
Radnja
John Form pronašao je idealan poklon za svoju trudnu ženu Miju – lijepu, rijetku starinsku lutku u bijeloj vjenčanici. Ali Mijino oduševljenje s Annabelle ne traje dugo. Jedne strašne noći u kuću im upadnu članovi sotonskoga kulta koji divljački napadnu par. Prolivena krv i užas nisu jedino što su ostavili za sobom. Sotonisti su prizvali neko biće tako zlo da se ništa što su dotad učinili ne može usporediti s jezivim prijenosnikom prokletog koji je sada… Annabelle.
Proizvodnja
Kesting je najavljen u januaru 2014. godine, a Annabelle Wallis i Ward Horton tumačili su glavne uloge. A filmu su se priključili: Eric Ladin, Brian Howe i Alfre Woodard.
Snimanje
Snimanje filma počelo je 27. januara 2014. godine u Covinu u Kaliforniji.
Muzika
24. aprila 2014. godine angažiran je Joseph Bishara koji je komponovao muzku za film. WaterTower Music objavio je album sa soundrackom 30. septembra 2014. godine.
Zarada
Annabelle film je u Sjevernoj Americi zaradio 84, 3 miliona dolara, a u ostalim državama 172, 8 miliona dolara, što je ukupno zarade svega 257, 6 miliona dolara. u SAD-u i Kanadi Annabelle je četrnaesti horor film sa najvećom zaradom.
Kritike
Na sajtu agregatora za filmske recenzije Rotten Tomatoes, film ima ocjenu od 29% na temelju 130 recenzija, s prosječnom ocjenom 4,41/10. Metacritic dao je filmu ocjenu 37 od 100 na osnovu 27 kritičara, ukazujući na "generalno nepovoljne kritike". CinemaScore filmu dala je prosječnu ocjenu "B" na skali od A do F.
Spisak austrijskih vlada
U članku se nalazi spisak svih vlada Austrije od osnivanja do danas.
Napomene
<references group="N"/>
Popis stanovništva u Hrvatskoj 1991 (Obrovac)
Popis stanovništva u Hrvatskoj je izvršen u martu 1991. godine, kao dio Popisa stanovništva u Jugoslaviji. Po popisu stanovništva na površini od 509 km2 1991. godine u općini Obrovac živjelo je 11.557 stanovnika raspoređenih u 15 naseljenih mjesta.
Nacionalni sastav po naseljenim mjestima, 1991.
Apsolutna etnička većina:
Biatlon na Azijskim igrama 2011.
Takmičenja u biatlonu na Azijskim igrama 2011. održana su na Kompleksu skijaškog trčanja i biatlona Soldatskoe (Комплекс лыжного и биатлонного стадионов "Алатау") u Almatiju, okrug Talgar u Kazahstanu od 31. januar – 6. februara 2011. Skijaški centar je udaljen oko 30 km od centra Almatija i nalazi se na nadmorskoj visini od 1460 m. Ovo je bilo sedmi put da se na Azijskim igrama održavaju biatlonska takmičenja. Sva takmičenja su bila u organizaciji Međunarodne skijaške federacije.
Program
Na programu biatlonskih takmičenja u muškoj konkurenciji održane su četiri utrke: sprint na 10 km, potjera na 12,5 km, gdje su učestvovali, za razliku od takmičenja u Svjetskom kupu, Olimpijskim igrama i Svjetskim prvenstvima u biatlonu, svi biatlonci iz sprinta, startujući sa zaostatkom iz utrke sprinta; utrka na 20 km i štafeta 4 × 7,5 km u kojoj su nastupile četiri selekcije. U ženskoj konkurenciji održane su samo tri utrke: sprint na 7,5 km, pojedinačna utrka na 15 km i štafeta 4 × 6 km s ukupno četiri reprezentacije. Utrka u potjeri na 10 km za biatlonke nije održana. U trkama je bilo najviše četrnaest takmičara u pojedinačnim utrkama, dok su u ženskoj konkurenciji nastupile samo osam biatlonki.
Osvajači medalja
Najbolji takmičar bio je Kazahstanac Aleksandar Červjakov, koji je osvojio tri zlatne medalje, a samo u utrci na 20 km nije osvojio medalju, kada je bio sedmi sa drugim najboljim vremenom, ali sa sedam promašaja i zaostatkom od oko 5 min u odnosu na pobjednika Japanca Junji Nagaija. U ženskoj konkurenciji najbolja je bila Kazahstanka Jelena Hrustaljova s dvije zlatne i jednom srebrnom medaljom u utrci sprinta na 7,5 km kada je bez promašaja bila sporija oko 9 s u odnosu na pobjednicu Kineskinju Wang Chunli.
Države učesnice
Ukupno je učestvovalo 38 biatlonaca iz 7 država:
Besramnici
Besramnici (eng. Shameless) američka je televizijska serija s elementima komedije i drame koja se prikazuje na američkom kablovskom kanalu Showtime. Adaptacija je istoimene britanske serije, a radnja je smještena u susjedstvu Canaryville u Chicagu,  saveznoj državi Illinois, mada se serija snima u Los Angelesu s nekoliko vanjskih scena snimljenih u Chicagu.
Premisa
Serija prati disfunkcionalnu porodicu Franka Gallaghera, samohranog oca šestero djece. Dok Frank provodi dane opijajući se, djeca su mu prisiljena brinuti se sami o sebi.
Producenti emisije nastojali su prikazati koliko je serija drugačija od drugih sličnih serija tako što su prikazali kako Frankov alkoholizam utiče na porodicu. Stvaralac originalne serije, Paul Abbott, rekao je da ova serija nije kao Zovem se Earl ili Roseanne već da se znatno više fokusira na siromaštvo. Kad je razvijatelj emisije, John Wells, počeo s predstavljanjem ideja za seriju, morao se boriti da se serija smjesti u susjedstvo South u Chicagu ili da se smjesti tamo gdje ljudi žive u prikolicama. Također je izjavio da je "tradicionalno da ove ljude ismijavamo koji žive u takvom svijetu. Stvarnost je takva da oni nisu 'neki drugi ljudi' već su ljudi koji su svega nekoliko ulica od vas".
Razvoj
HBO je počeo s razvojem američke adaptacije Besramnika nakon što su se dogovorili o uslovima korištenja s Johnom Wellsom u januaru 2009. Razvoj je prebačen na Showtime u oktobru 2009. Produkcijska kompanija John Wells Productions je snimila pilot epizodu za kablovsku mrežu u decembru 2009. William H. Macy je u glavnoj ulozi kao Frank Gallagher. Pridružili su mu se i Emmy Rossum kao Fiona i Justin Chatwin kao Steve. Paul Abbott je naveden kao izvršni producent američke adaptacije nakon što je njegova polu-autobiografska skripta postala pilot epizoda britanske verzije.
Trailer za pilot je prikazan 12. decembra 2010. nakon završne epizode pete sezone serije Dexter. Prva sezona je službeno počela s prikazivanjem u nedjelju, 9. januara 2011. Snima se u području North Lawndale u Chicagu i Burbank, Kaliforniji u studiju Warner Bros. Jedinstveno je za emisiju to što glumačka postava lomi četvrti zid i pita gledatelje zašto nisu gledali prethodnu epizodu, te je nakon toga prikazano šta se dogodilo u prethodnoj epizodi.
Produkcija
Prvobitno snimanje druge sezone je počelo 5. jula 2011. te je sezona izvršila premijeru 8. januara 2012. Treća sezona je obnovljena 1. februara 2012, snimanje je počelo 27. juna 2012. i premijera je izvršena 13. januara 2013. Četvrta sezona je obnovljena 29. januara 2013. i izvršila je premijeru 12. januara 2014. Peta sezona je obnovljena 18. februara 2014. Produkcija prve epizode je počela 3. jula 2014. čitanjem 6 epizoda, te je prvobitno snimanje sezone počelo 8. jula 2014. Serija je obnovljena za šestu sezonu 12. januara 2015.
Muzika
Uvodna špica za seriju Besramnici je "The Luck You Got" od indie rock grupe The High Strung. Većina muzike korištene u seriji je od indie rock grupa. Pilot epizoda je sadržavala muziku sljedećih umjetnika: Say Hi, 3OH!3 ft. Ke$ha, The Vines, The Moog i LMFAO. Serija je također prikazivala muziku od Let's Wrestle, The Eels, The Blue Van, Cake, Alien Crime Syndicate i Freeplay Music. Muzika grupa The High Strung, Soho3, Say Hi i The High Planes Drifters se može čuti nekoliko puta u seriji, kao na primjer pjesme "We Are The Men You'll Grown To Love Soon", "Silly Boy" i "Beginners Luck". Grupa Capital Cities se također može čuti u seriji sa svojom pjesmom "Who's That Dude Pt. 1" kao i Johnny Foreigner sa "Absolute Balance"  i Bosshouse Music sa "Chicago Blues". Dvije pjesme od The Diner se mogu čuti u zadnjoj epizode prve sezone - "Indie Dreams" i "Sun and Soil". Za promociju premijere druge sezone, čitava glumačka postava je pjevala vlastitu adaptaciju božićne pjesme pod imenom Shameless: Christmas Carol. Pjesma se također može pronaći na dodacima DVD izdanja druge sezone. Pjevačica Marina i the Diamonds su također referencirani u seriji kroz SMS poruke koje dobija Debbie Gallagher.
Likovi
Samohrani je otac šestero djece. Narcisoidni je alkoholičar, narkoman i moralno-manjkava osoba koja se oslanja na razne sheme i krađu kako bi preživio. Biološki je otac Fioni, Lipu, Debbie, Carlu i Liamu — ali ne Ianu. Obraća malo pažnje djeci ali može prikazivati nježnost i brigu za njih u drastičnim okolnostima. Često govori o političkim i društvenim problemima a provodi veći dio svog života razvijajući razne sheme kako bi prevario sistem i na druge načine iskoristio ljude kako bi došao do novca.
Emmy Rossum kao Fiona Gallagher
Najstarija je od djece i glavni je protagonist serije. Veći dio brige za djecu spada njoj što je dovelo do njenog ispisivanja iz srednje škole kako bi se mogla o njima brinuti. Radi nekoliko poslova na minimalcu kako bi jedva uzdržala svojih 5 braća i sestara. Iako je često izmorena i pod stresom, brine se o porodici. Poznata je po svojoj nesebičnosti i često ju treba posjetiti da se brine o sebi.
Justin Chatwin kao Jimmy Lishman
Još poznat pod imenom Steve Wilton i Jack. Mlad je čovjek koji se neumorno trudi pridobiti Fionu. Voljan je ići do raznih ekstrema kako bi je pridobio, počevši s potjerom za čovjekom koji je ukrao njenu torbicu iz noćnog kluba u kojem su se upoznali. Posjeduje skupe stvari i slobodno baca novac što Fionu ne pridobija dok ne sazna da krade automobile kako bi došao do novca. Kasnije se otkriva da mu je stvarno ime Jimmy i da dolazi iz bogate porodice s kojom ne želi nikakve veze.
Najviše je akademski fokusiran od sve djece. Prošao je odličnim uspjehom kroz srednju školu i koristi svoju inteligenciju za pravljenje shema kako bi došao do novca. Uprkos svojoj znatno višoj inteligenciji od prosječne, lične su mu navike štetne; puši cigarete i marihuanu, pije, redovno spava s raznim djevojkama i čak krade razna vozila. Lip je bio u nekoliko ljubavnih afera kroz seriju, uključujući aferu s Karen Jackson a kasnije Mandy Milkovich koja ga je prijavila u fakultet s punom stipendijom. Nakon što je saznao da je Mandy udarila Karen autom, što je dovelo do tog da Karen postane emotivno i mentalno zaostala, Lip ju je ostavio.
Cameron Monaghan kao Ian Gallagher
Nije Frankov biološki sin mada i dalje ostaje kao ključni član Gallagher domaćinstva i učestvuje u vojnim vježbama u školi. Ian je gej, mada samo neki članovi porodice to zasigurno znaju. Prijavio se u vojsku koristeći identitet svog brata Lipa pošto je bio premlad za upis. Na kraju četvrte sezone, saznaje se da Ian ima bipolarni poremećaj, što je ista vrsta mentalne bolesti koju ima njihova majka Monica. Imao je nekoliko afera kroz seriju i trenutno je u vezi s Mickeyjem Milkovichem.
Emma Kenney kao Debbie Gallagher
Povučena je i mudra za svoje godine te se nastoji pozitivno izraziti i spremna je pokriti radnje drugih u odnosnu na svoju brzopletu i nemarnu braću. Pošto je znatno mudra, teško joj je steći prijatelje svojih godina. Debbijin fizički izgled nije impresivan te je zbog toga samosvjesna. U svojim tinejdžerskim godinama, Debbie postaje buntovnija, neučtivija i tajanstvenija te teži za momkom i gubitkom svoje nevinosti.
Ethan Cutkosky kao Carl Gallagher
Dijeli sobu s dvojicom starije braće - Lipom i Ianom koji nastoje zadržati svoje "starije" interese za sebe. Carl je često u problemima u školi zbog napadanja drugih učenika i kršenja pravila. Prikazuje znakove psihopate tako što sakati svoje igračke i ubija životinje lutalice. Njegova veza s Frankom se pojačava nakon što ga Frank ubijedi da ima rak (što je jedna od njegovim shema — Carl je kasnije "izliječen") i Carl mu pomaže da bude u kombiju u dvorištu iza kuće nakon što ga izbace.
Brennan Kane Johnson i Blake Alexander Johnson, te kasnije Brenden Sims i Brandon Sims kao Liam Gallagher
Liam je crnac, iako su oba roditelja bijelci, zbog recesivnog crnačkog gena koji su Gallagheri pokupili od Frankove bake. Iako su iznenađeni njegovim verbalnim i emocionalnim razvojem, cijela porodica je znatno sentimentalna prema Liamu. Liam nenamjerno uzima kokain u četvrtoj sezoni nakon čega je hospitaliziran. Moguće je da zbog ovoga ima oštećenje mozga.
Shanola Hampton kao Veronica Fisher
Steve Howey kao Kevin Ball
Kevin je konobar i vlasnik bara Alibi Room te je prijatelj i susjed Gallagherovih. Veronica i on su u uspješnoj vezi mada je on i dalje tehnički oženjen s drugom ženom koja ga je ostavila. Disleksičar je i odrastao je u udomiteljskim porodicama. Kako bi spriječio bankrot bara, postaje poslovni partner s Mickeyjem.
Joan Cusack kao Sheila Jackson
Shelia ima strah od velikih prostora i bacila te je Karenina majka i Eddiejeva udovica. Sheila je prikazala ove simptome kada je Karen još bila mala te ih je pokušala premašiti nekoliko godina. Sheila je dobra i brižna osoba, mada malo praznoglava.
Emitiranje
Serija Besramnici ja izvršila premijeru 9. januara 2011. u Sjedinjenim Američkim Državama te je postala najgledanija premijera serije u historiji Showtimea. Prva epizoda serije je bila četvrta po ukupnom broju gledanosti te je imala ukupno 982.000 gledalaca i bila je najgledanija premijera sve od serije Ko živ, ko mrtav (eng. Dead Like Me) 2003.
Četvrta epizoda serije, koja se prikazala 30. januara pod nazivom "Casey Casden", zadržala je 100% gledalaca prve epizode s ukupno 1,45 miliona gledalaca, učinivši Besramnike najuspješnijom dramom u prvoj godini prikazivanja na Showtimeu. Uprkos uobičajenom trendu gubitka gledalaca nakon premijere, serija je zadržala svoju publiku. Bila je na prvom mjestu u rangu za odrasle osobe od 18 do 49 godina. Naknadne epizode su imale od milion do 1,14 miliona gledalaca. Završna epizoda pod imenom "Father Frank, Full Of Grace" 27. marta 2011. je imala ukupno 1,157 miliona gledalaca.
Premijera treće sezone, odnosno "El Gran Cañon", koja se prikazala 13. januara 2013, imala je ukupno 2 miliona gledalaca. Broj gledalaca je prosječno ostao ispod 2 miliona gledalaca za ostatak prikazivanja serije.
Kritike
Kritičke reakcije na seriju uglavnom su bile pozitivne. Tim Goodman je za The Hollywood Reporter izjavio "Besramnici je odlična televizijska serija od prvog trenutka. Ako se nastavi držati originalne serije, morat će se gledati". Prva sezona serije je dobila 66 od 100 bodova na Metacriticu, što su pozitivna kritika. Druga sezona je dobila 76 od 100 bodova. Tom O'Neill je za Los Angeles Times priznao da ima priče oko Emmy nominacija Besramnika, pogotovo nominacije Emmy Rossum te je dodao "nije imala puno šansi za Emmy nakon što su Besramnici počeli s prikazivanjem, mada se iskupila s odličnom glumom u epizodama poput 'But at Last Came a Knock'". BuddyTV je stavio Besramnike na 8. mjesto najboljih TV serija 2011. godine. Rotten Tomatoes je dao prvoj sezoni kritiku od 74% na osnovu 31 recenzija sa sljedećim konsenzusom "Besramnici je tamna, urbana drama-komedija koja premašuje logiku zahvaljujući fantastičnoj glumačkoj postavi, intrigantnom ambijentu i udarne vrijednosti." Prema podacima od 27. januara 2015, sve sezone od druge do pete imaju kritički rezultat od 100%.
IC 4863
IC 4863 (također poznat kao ESO 398-**1) je dvostruka zvijezda i nalazi se u sazviježđu Strijelac. Prvo otkriće je napravio Lewis Swift 6. jula 1897. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Zoe Zaoutzaina
Zoe Zaoutzaina (grčki: Ζωή Ζαούτζαινα; umrla u maju 899) bila je carica Bizantijskog Carstva kao druga supruga cara Leona VI Mudrog. Njen otac bio je grčki plemić Stylianos Zaoutzes (Στυλιανὸς Ζαούτζης), a prvi muž Teodor Gouniatzizes. Nakon Teodorove smrti, Zoe je postala Leonova ljubavnica; Leonova zakonita supruga bila je Teofano Martiniake, ali se čini da Leon suprugu nije volio.
Nakon šta se Teofano povukla u manastir, Zoe je počela dominirati carskom palatom te njen otac dobio titulu "carev otac". Teofano je umrla 10. novembra 897. te su se potom Leon i Zoe vjenčali; Leon je Zoe dao titulu "Augusta". Leon i Zoe su dobili dvije kćeri te je mlađa možda bila zaručnica ili supruga njemačkog cara Luja III Slijepog. Zoe je umrla u maju 899.
Leonova treća supruga bila je Eudokija Baïana.
ZNF207
Protein 207 cinkovog prsta je protein koji je kod ljudi kodiran genom ZNF207.
Aminokiselinski sastav
C: Cistein D: Asparaginska kiselina E: Glutaminska kiselina F: Fenilalanin G: Glicin H: Histidin I: Izoleucin K: Lizin L: Leucin M: Metionin N: Asparagin P: Prolin Q: Glutamin R: Arginin S: Serin T: Treonin V: Valin W: Triptofan Y: Tirozin
Kloniranje i ekspresija
Fluorescentnom hibridizacijom in situ, Pahl et al. (1998) mapirali su gen ZNF207 na 6p21.3. Rasooly (1999) primetio je da se sekvenca ZNF207 nalazi u kloniranoj regiji hromosoma 17 (AC005899).
Es-Saff
Sura Es-Saff jest 61. sura islamske knjige Kur'ana. Sadrži 14 ajeta i ubraja se u medinske sure (sure koje su objavljene u Medini).
O suri
U hadisu od imama Ahmeda kaže se da su jedne prilike Muhammedovi ashabi raspravljali o tome ko će do njega otići i upitati ga o tome koja su djela najdraža Allahu. Međutim, niko od prisutnih nije ustao, ali im je Muhammed poslao nekog čovjeka pa su se oni okupili, a on im je proučio ovu suru u cjelosti.
Sadržaj
U prva četiri ajeta, u relativno kratkom dijelu sure, govori se o tri različite stvari. U prvom ajetu govori se o nekim Allahovim atributima (silni i mudri) kao i o tome da je On istinski Gospodar kojeg slavi i veliča sve na nebesima i Zemlji. Na taj ajet se nastavljaju ajeti kojima se vjernici opominju da ne govore o nečemu što nisu spremni učiniti. Postoji vjerodostojan hadis u kome se kaže da je Muhammed rekao sljedeće: "Tri su obilježja licemjera: kada obeća, iznevjeri; kada govori, laže; kada mu se nešto povjeri, pronevjeri." te se ovi ajeti odnose upravo na tu osobinu ljudi. U četvrtom ajetu spominje se Allahov odnos prema onima koji staju u saff, a što je jedna od obaveza vjernika.
U nastavku sure se spominju poslanici Musa, Isa i Muhammed (Ahmed), trojica od pet najodabranijih poslanika (Ulul-'azm). Prva dvojica poslanika spominju se u kontekstu poslanja narodima koji i pored dokaza nisu povjerovali dok Muhammeda, u Kur'anu nazvanog Ahmed, Isa najavljuje kao svog nasljednika po poslanstvu i kao radosnu vijest. Također, potvrđuje i objavu Tevrata s kojim je došao Musa. O tome se u šestom ajetu kaže:
Vanjski linkovi
✅
Lobode
Lobode (lat. Chenopodium) je rod u porodici Amaranthaceae, cvjetnica u redu Caryophyllales, razred Magnoliopsida, divizija Tracheophyta.
Ovaj biljni rod ima preko 100 vrsta jednogodišnjih zeljastih biljaka. Naziv guščja noga prijevod je latinskog imena izvedenog od grčkih riječi hen (=guska) + podion (=noga), zbog oblika listova koji liče na stopalo guske.
Pripadnici roda rasprostranjeni su je po Evroaziji, Sjevernoj Americi i Australiji.
U Bosni i Hercegovinij i okolnim balkanskim područjima najčešće su bijela i trokutolisna loboda. Listovi trokutnolisne lobode mogu se pripremati kao špinat. Takozvana mirisava loboda (Dysphania ambrosioides) koja je u Evropi uvedena vrsta od 17. stoljeća (iz Amerike), i nije loboda, nego pripada rodu Dysphania. Pored toga, u ovom području raste 20-ak vrsta roda loboda:
U Australiji, veće vrste roda  Chenopodium ubrajaju u grupu zbanu plavi grmovi. Chualar u Kaliforniji imenovan je po nazivu domorodačkih Amerikanaca, ali je ovaj termin za guščje noge učestao u regiji, vjerovatno po kalifornijskoj vrsti  Blitum californicum.
Opis
thumbnail|left|Bijela loboda ([[Chenopodium album)]] Vrste roda Chenopodium  su jednogodišnje ili višegodišnje biljke, grmaste ili male stablašice. Nisu aromatske, ali ponekad su neprijatnog mirisa. Mlade stabljike i listovi često su gusto pokriveni vezikularnim dubokim dlačicama. Karakteristično je da se ti trihomi opstaju, kasnije se urušavaju i postaju u obliku čaše.
Razgranate stabljike biljke rastu uspravno, uzlazno, rastegljivo ili se povijaju. Bočne grane su naizmjenične (najniže mogu biti gotovo nasuprotne). Alternativni ili nasuprotni listovi su petiolatni. Njihova tanka ili blago mesnata lisna plojka je ravna, rombastaa ili trouglasta, s cijelim, nazubljenim ili režnjevizim ivicama.
Cvasti su vršne i bočne. Sastoje se od špicasto ili vlatasto raspoređenih cvjetnih glavica. Biljke su jednodomne (rijetko dvodomne). U jednodomnim biljkama cvijeće su dimorfni ili pistilatni. Cvijet se sastoji od (4–) 5 perijantnih, konusnih segmenata. U osnovi ili blizu sredine, obično su sa membranskim obodom i sa okruglim do kockastim načičjima; imaju gotovo uvijek 5 prašnika i jedan jajnik sa 2 stigme.
U plodu, perjasantni segmenti ponekad ostaju obojeni, ali uglavnom se ne promijene, pomalo se zatvarajući ili šireći od ploda. Perikarp je  membranast ili ponekad sočan, prijatno ili slabo pokriva sjeme. Sjemenke su horizontalno orijentiranei potisnuto-globularne do lentikularne, s zaobljenim do subakutnim rubom. Omotač crnog sjemena gotovo je gladak do fino prugast, pravilan ili beskoštičav.
Upotreba i značaj
thumb|left|Kuhane sjemenke [[Chenopodium quinoa]] Rod „Chenopodium“ sadrži nekoliko biljaka manjeg do umerenog značaja kao hrana i usevi kao listnato povrće koje se koriste poput usko povezanih špinata (Spinacia oleracea) i slično biljke zvane quelite u Meksiku i pseudožitarice. Tu se ubrajaju C. album, C. pallidicaule) i kvinoa ( C. quinoa). Na grčkom otoku Kreta, mještani jedu nježne izdanke i lišće vrste zvane "krouvida" (κρουβίδα) ili "psarovlito" (ψαρόβλητο), potpuno kuhane  ili kuhane na pari. Kao što su proučavali Bruce D. Smith, Kristen Gremillion i drugi, lobode imaju historiju kulinarske upotrebe koja datira iz 4000 p. n. e. ili ranije, kada je C. berlandieri bila glavni usjev kod američkih domorodaca istočnog poljoprivrednog kompleka, a bijelu lobodu je očigledno koristila [[kultura Ertebølle iz Evrope. Pripadnici istočne Yamnaya kulture također su brali bijelu lobodu kao očitu zamjenu za žitarice kako bi nadopunili jela od mesa i mliječnu prehranu, oko  3.500–2.500 godina  p. n. e.
Ligue 2
Ligue 2 je profesionalna nogometna liga u Francuskoj. Predstavlja drugu nogometni rang u ovoj zemlji, tj. jedan je od dva odjela koji čine Ligue de Football Professionnel (LFP). Broji 20 klubova, funkcionira sistemom plasiranja u viši rang i ispadanja u nižu ligu.
IC 3240
IC 3240 (također poznat kao PGC 165116) je eliptična galaksija koja je udaljena oko 931 miliona sg od Zemlje i nalazi se u sazviježđu Djevica. Najveći prečnik je 0,50 (135 hiljada sg) a najmanji 0,3 uglovnih minuta (81 hiljada sg). Prvo otkriće je napravio Royal Harwood Frost 7. maja 1904. godine.
Ligue 2
Sezona traje od augusta do maja. Svaki klub igra dva puta protiv ostalih klubova (jednom kod kuće i jednom u gostima). Ukupno se odigra 380 utakmica u jednoj sezoni. Većina utakmica se igra petkom i ponedjeljkom, s nekoliko utakmica radnim danima i vikendima. Igra se redovno obustavlja posljednji vikend prije Božića na dvije sedmice, te počinje početkom januara.
IC 3240
Najbliži NGC/IC objekti
Sljedeći spisak sadrži deset najbližih NGC/IC objekata.
Ligue 2
Historija
Druga nogometna liga Francuske osnovana je 1933. godine. Osnovana je godinu dana nakon stvaranja prve profesionalne lige. Prva takmičarska sezona se sastojala od šest klubova koji su ispali nakon sezone 1932-33. iz prve lige, kao i mnogi klubovi koji su se protivili stvaranju prve lige prethodne sezone.
Klubovi poput Strasbourga, Roubaixa i Amiensa su igrali u prvoj sezoni druge lige uprkos prethodnog spora sa subjektivnim kirterijima potrebnih da postanu profesionalni i da bi igrali u prvoj ligi. Prva godina u drugoj ligi sastojala se od 23 kluba koji su bili podijeljeni u dvije grupe (Sjever i Jug). Četrnaest ekipa su igrale u sjevernom dijelu, dok je preostalih devet bilo smješteno u južnu grupu. Nakon sezone, pobjednici grupa bi igrali jedan protiv drugog i pobjednik bi se plasirao u prvu ligu. 20. maja 1934. godine pobjednik sjeverne grupe, Red Star Saint-Ouen je igrao protiv Olympique Alèsa, pobjednika grupe Jug. Red Star je pobijedio sa 3–2. Uprkos porazu, Alès se također plasirao u prvu ligu.
Lobode
Upotreba i značaj
Danas postoji povećan interes za sjeme lobode koje je pogodne kao dio dijetalne hrane bez glutena. Quinoa ulje, izdvojeno iz sjemenki  C. quinoa , ima slična svojstva, ali je kvalitetnija u odnosu na kukuruzno ulje. Ulje henopodijuma ekstrahira se iz sjemena epazota, kojeg više nema u ovom rodu. Shagreen koža je rađena u prošlosti upotrebom sitnih, tvrdih sjemenki lobode. C. album  bila je jedan od glavnih organizama modela za molekulsko biološka istraživanja klorofilaza. Lobodin polen, posebno rasprostranjene i obično obilne bijele lobode  C. album, je alergen mnogim ljudima i čest uzrok polenske groznice. Ista vrsta, kao i neke druge, ima sjeme koje je moguće ustrajati godinama u banci sjemena tla. Mnoge vrste su tako značajni korovi, a neke su postale invazijske vrste.
Ekologija
Određene vrste rastu u velikim nakupinama pokrivača za male životinje. Lobodino lišće kao hranu jedu gusjenice nekih Lepidoptera. Sjeme jedu mnoge ptice, kao što je žuti djetlić (Emberiza citrinella), evropska ili bjelokrila vila (Malurus leucopterus) iz Australija. Lobodini patogeni uključuju pozitivnoosjetljive ssRNK viruse, virus jabučnih stabala, virus nekroze duhana i druge.
Odabrane vrste
thumb|right|[[Chenopodium oahuense]] thumbnail|right|[[Chenopodium candolleanum]] thumbnail|right|[[Chenopodium ficifolium]] thumbnail|right|[[Chenopodium giganteum]] mini|[[Chenopodium album]] mini|[[Chenopodium album]] mini|[[Chenopodium berlandieri]] mini|[[Chenopodium candolleanum]] mini|[[Chenopodium curvispicatum]] mini|[[Chenopodium robertianum]] mini|[[Chenopodium pallidicaule]] mini|[[Quinoa (Chenopodium quinoa)]] mini|[[Chenopodium spinescens]]
Sinonimi:
HNK Kupres
HNK Kupres je nogometni klub iz Kupresa, Bosna i Hercegovina. Takmiči se u Međukantonalnoj ligi HBŽ i ZHŽB.
Historija
Klub je osnovan 1926. godine. Svoj rad obnavlja 1997. godine. Tradicionalne boje kluba su plava i bijela. Domaće utakmice igra na Gradskom stadionu u Kupresu.
Pribislavec
mini|280px|Pribislavec, rimokatolička crkva "Sv. Florijan" Pribislavec (mađ. Zalaújvár) je naseljeno mjesto i općina u Hrvatskoj, u Međimurskoj županiji.
Historija
Do teritorijalne reorganizacije u Hrvatskoj nalazio se u sastavu stare općine Čakovec.
Stanovništvo
Na popisu stanovništva 2011. godine, općina, odn. naseljeno mjesto Pribislavec je imala 3.136 stanovnika.
Općina Pribislavec
Napomena: Nastala iz stare općine Čakovec.
Popis 1991.
Na popisu stanovništva 1991. godine, naseljeno mjesto Pribislavec je imalo 2.746 stanovnika, sljedećeg nacionalnog sastava:
Svjetski kup u biatlonu 2014/2015.
Svjetski kup u biatlonu 2014/15. bilo je 38-o po redu takmičenje biatlonaca za Svjetski kup u biatlonu u organizaciji Međunarodnog biatlonskog saveza (IBU). Vrhunac takmičenja bilo je Svjetsko prvenstvo na finskom Kontiolahtiju. Titule pobjednika Svjetskog kupa branili su Francuz Martin Fourcade, a kod žena Finkinja Kaisa Mäkäräinen. Za vrednovanje i pravo učestvovanja korišteni su rezultati IBU kupa 2013/14. Pobjednik Svjetskog kupa u muškoj konkurenciji postao je po četvrti put, nakon sezone 2011/12, 2012/13. i 2013/14. Francuz Martin Fourcade, dok je u ženskoj konkurenciji pobijedila Bjeloruskinja Darja Domračeva.
Arapsko-bizantijski ratovi
Arapsko-bizantijski ratovi je termin koji se koristi za niz vojnih sukoba vođenih u periodu od početka 7. pa do polovine 11. vijeka između arapskih muslimana i Istočnog rimskog carstva tj. Bizantije. U ratovima koji započeli za vrijeme prvog halife Ebu-Bekra a nastavili se sa njegovim nasljednicima, muslimani Arapskog poluostrva su ovladali teritorijom koja je uključivala dio Bliskog Istoka, Sjeverne Afrike i pojedine dijelove južne Evrope.
Vojno jačanje muslimanskih Arapa sa područja Arapskog poluostrva 630. godine, rezultirala je brzim osvajanjem južnih Bizantijskih provincija (današnja Sirija i Egipat) i njihovo priključenje Pravednom halifatu. U narednih pedeset godina, tokom Emevijskog halifata, muslimani su pokrenuli ponovljene vojne kampanje prema, još uvijek bizantijskoj, Mala Azija, dvaput pretili osvajanjem bizantijske prijestolnice, Konstantinopolja i potpuno osvojili bizantijski Afrički egzarhat.
Tokom prvih vijekova, bizantijanci su obično bili defanzivni i izbjegavali su otvorene sukobe, preferirajući se da povuku u utvrđena gradove. Tek nakon 740. godine počeli su da pokreću sopstvene napade, ali je ipak Abasidski halifat bilo u stanju da se odupre tome, čestim, masivnim i razarajućim invazijama Male Azije. Sa opadanjem i dijeljenjem abasidske države, poslije 861. i istovremenim jačanjem Bizantijskog carstva pod makedonskom dinastijom, situacija se postepeno okrenula u korist Bizantijaca. Tokom pedesetak godina, od oko 920. do 976. godine, Bizantijci su konačno probili muslimanske odbrane i obnovili svoju kontrolu nad sjevernom Sirijom i Velikom Jermenijom. Poslednjeg vijeka arapsko-bizantijskih ratova dominirali su granični sukobi sa Fatimidima u Siriji, ali granica je ostala stabilna do pojave sile, turskih Seldžuka, nakon 1060. godine.
Muslimani su takođe izbili na more, a od 650. godine, cijelo Sredozemno more postalo je bojno polje, a pokrenuti su napadi i kontranapadi na ostrva i obalna naselja. Muslimanski napadi dostigli su vrhunac u 9. i početkom 10. vijeka, nakon osvajanja Krete, Malte i Sicilije, a svojim flotama muslimanske snage su dostigne obale Francuske i Dalmacije, pa čak i predgrađa Carigrada.
Muslimanska osvajanja (634–718)
mini|desno|300px|Šam je bio samo početak muslimanske teritorijalne ekspanzije {{legend|#a1584e|Teritorijalno širenje za vrijeme [[Muhammeda (622–632)}} {{legend|#ef9070|Teritorijalno širenje tokom Rašidunskog halifata (632–661)}} {{legend|#fad07d|Teritorijalno širenje tokom Emevijskog halifata (661–750)}}]] Prema muslimanskim biografijama, poslanik Muhammed s.a.w.s. je, nakon što je dobio obavještajne podatke o grupisanju bizantijskih snaga na sjeveru Arabije s namjerom invazije Arabijskog poluostva, predvodio muslimansku vojsku do sjevera, do grada Tabuka u današnjem sjeverozapadnom dijelu Saudijske Arabije. Namjera mu je bila prevencija napada Bizantijske vojske ali se pokazalo da su izvori bili lažni. Iako se bitka nije odigrala, ovaj događaj predstavlja prvi arapski vojni pohod s namjerom konfrontacije s Bizantijcima pa iako se to tada nije dogodilo, isti će dovesti do skorog vojnog sukoba.
Arapsko osvajanje bizantijske Sirije (634–638)
Na području Levanta, invazivnu vojsku Pravednog halifata dočekala je bizantijska vojska, sastavljena od carskih trupa i lokalnih saveznika. Prema islamskim historičarima, monofiziti i Jevreji širom Sirije pozdravili su arapske osvajače, jer su bili nezadovoljni bizantijskom vladavinom. Bizantijski imperator Heraklije, usljed bolesti, nije mogao lično da predvodi svoju vojsku u pokušaju otpora muslimanskom osvajanju Sirije i Paelestine 634. godine. U bitci koja se vodila kod Edžnadina, u ljeto 634. godine, vojska Pravednog halifata je ostvarila odlučnu pobjedu. Nakon pobjede kod Fahla, muslimanske snage pod komandom Halida osvojile su Damask 634. godine. Bizantijski odgovor muslimanskom nadiranju se sastojao u prikupljanju i raspodjeli maksimalnog broja vojnika, koji su stavljeni na raspolaganje glavnim bizantijskim komandantima, uključujući Teodora i jermenskog generala Vahana, kako bi potisnuli muslimansku vojsku sa izgubljenih teritorija.